PolyAgent/wiki_georgian_en_parallel_20231101 huggingface dataset:
შალვა თევზაძე

შალვა თევზაძე, იგივე სანდრო იბერიელი, (დ. 16 მარტი, 1945, სინოპის ვილაეთი, აიანჯიკის რაიონი, სოფელი მესტანი) — ჟურნალისტი, მწერალი, ისტორიული გამოკვლევების ავტორი.
ბიოგრაფია
შალვა თევზაძე, იგივე შანვერ აქინი დაიბადა აიანჯიკის ერთ-ერთ ქართულ სოფელში, 1877-1878 წლების რუსეთ-ოსმალეთის ომის დროს ოსმალეთში გადასახლებულ ქართულ ოჯახში, 1945 წელს.
1965 წელს საცხოვრებლად შვედეთში გადავიდა. სტოკჰოლმის უნივერსიტეტში პედაგოგიკასა და სკანდინავურ ენებს ეუფლებოდა. დაამთავრა ამავე უნივერსიტეტის უმაღლესი პედაგოგიური სასწავლებელი. მუშაობდა მასწავლებლად, კორესპონდენტად, მოღვაწეობდა პროფკავშირში.
ქართული კულტურით დაინტერესების შემდეგ კონტაქტი დაამყარა პარიზელ ქართველებთან (1969). მას შემდეგ, რაც გაზეთ „ჯუმჰურიეთში“ („რესპუბლიკა“), რომელშიც პერიოდულად სხვადასხვა მასალას აგზავნიდა ხოლმე, წიგნის, „გურჯისტანის“ (1968), რეკლამას წააწყდა, აჰმედ ოზქანთან მიწერ-მოწერა დაიწყო. მოგვიანებით ჰაირი ჰაირიოღლუ გაიცნო.
1973 წელს თურქეთში მცხოვრები ქართველებისათვის მოამზადა ქართული ენის მოკლე სახელმძღვანელო. გამოსცა ჟურნალ „ჩვენებურის“ (1977-1979) პირველი ხუთი ნომერი. ჟურნალის უკანასკნელი ნომერი (ერთდროულად მოიცავდა მე-6 და მე-7 ნომრებს) სტამბოლში აჰმედ ოზქანის მიერაა გამოცემული.
შანვერ აქინი, რომელიც ქართულად შალვა თევზაძის სახელსა და გვარს იყენებდა, 1991 წელს შვედურ და ინგლისურ ენებზე გამოსცემდა ჟურნალს „Nyeter från Georgien“ („სიახლეები საქართველოდან“) და „News from Georgian Republic„, მაგრამ ამ გამოცემების სიცოცხლე ხანმოკლე აღმოჩნდა. შანვერ აქინს საკუთრი წიგნები გამოცემული აქვს სანდრო იბერიელის ფსევდონიმით. ის არის რეჟისორი ლევან აკინის მამა.
ნამუშევრები
წიგნები
„ქართველი ხალხის ისტორია” (Gürcü Halkının Tarihi, 2014)
„თეთრკანიანი მონებით ვაჭრობა” (Beyaz Köle Ticareti, 2015)
„სტალინის რეალური ცხოვრება” (Stalin’in Gerçek Yaşamı, 2017)
რესურსები ინტერნეტში
Beyaz Köle Ticareti
Shalva Tevzadze
„ჯგუფური ფოტო": აჰმედ ოზქანი (მელაშვილი), იუქსელ ერგუნ-მელაშვილი, შანვერ (შალვა) აქინი (თევზაძე), თინა აქინი (თევზაძე)
„ჩვენებური N1, 1977"
"ჩვენებური = Çveneburi"
„შალვა თევზაძის წერილი ვახტან მალაყმაძისადმი"
სქოლიო
ქართველი მწერლები
თურქი მწერლები
დაბადებული 16 მარტი
დაბადებული 1945
ქართველები თურქეთში
გიულაზი

გიულაზი — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 910 კაცი.
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
გრძელფრთიანა

გრძელფრთიანა (Miniopterus), ძუძუმწოვართა გვარი ჩვეულებრივი ღამურისებრთა ოჯახისა. აქვს 40-63 მმ სხეული, 40-67 მმ კუდი, 8-20 გ წონა; ვიწრო და გრძელი ფრთები. ცნობილია 10 სახეობა. გავრცელებულია აღმოსავლეთ ნახევარსფეროს ტროპიკულ და სუბტროპიკულ სარტყელში. გრძელფრთიანები ცხოვრობენ გამოქვაბულებში, ხის ფუღუროებსა და შენობებში კოლონიებად, რომლებიც 20-იდან ათეულ ათასამდე ეგზემპლარისაგან შედგება. იკვებებიან ღამის მწერებით. მრავლდებიან წელიწადში ერთხელ, შობენ ერთ ნაშიერს. საქართველოში გვხვდება ერთადერთი სახეობა ჩვეულებრივი გრძელფრთიანა (Miniopterus schreibersi).
ლიტერატურა
ქსე, ტ. 3, გვ. 284, თბ., 1978
ჩვეულებრივი ღამურისებრნი
Crassispira adamsi

Crassispira adamsi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Biscarrués

Biscarrués is a municipality located in the province of Huesca, Aragon, Spain. According to the 2004 census (INE), the municipality has a population of 232 inhabitants.
References
Municipalities in the Province of Huesca
დმანური ფელსი

დმანური ფელსი — მეფე დავით VI ნარინის მიერ დმანისში 1245 წელს მოჭრილი სპილენძის მონეტა. შუბლზე სამენოვანი (სპარსული, არაბული, ქართული) ზედწერილია: „მონა ყაანისა, ქვეყნის მპყრობელისა, დავით მეფე“. ზოგიერთ ეგზემპლარზე აღნიშნულია მოჭრის თარიღი ქართული ქორონიკონით — 465 (1245). ზურგზე არაბულად აწერია: „ქალაქი დმანისი. ხანგრძლივს ჰყოფს მას ღმერთი“ და მოჭრის თარიღი ჰიჯრით — 642 (1245). XIII საუკუნის დმანისში ზარაფხანის არსებობა გვიჩვენებს, რომ მონღოლთა ბატონობის დროს ერთხანს დმანისის საქართველოს ერთ-ერთი პოლიტიკური ცენტრი ყოფილა.
ლიტერატურა
ლომოური თ., XIII საუკუნის ქართული ფულის საკითხთა გამო, «საქართველოს სახელმწიფო მუზეუმის მოამბე», 1940, ტ. 10 B;
წერეთელი გ., დმანისის მონეტის გამო, «ლიტერატურული ძიებანი», 1944, ტ. 2
საქართველოს მონეტები
House-Museum of Jalil Mammadguluzadeh (Nakhchivan)

House-Museum of Jalil Mammadguluzadeh (Nakhchivan)
The House-Museum of Jalil Mammadguluzadeh is a memorial museum of the famous Azerbaijani journalist, enlightener, writer-satirist, Jalil Mammadguluzadeh. The museum is located on Idris Mammadov Street in the city of Nakhchivan, the capital of the Nakhchivan Autonomous Republic.
History
The house-museum of Jalil Mammadguluzadeh was established on the order of the President of the Republic of Azerbaijan, Heydar Aliyev, on December 31, 1998. The inauguration of the museum took place on October 13, 1999.
Exhibition
The museum displays exhibits reflecting the life and work of Jalil Mammadguluzadeh. The museum exhibits personal belongings of Jalil Mammadguluzadeh's family, including historical documents relating to the Nakhchivan contemporaries, writer's classic works and his personal library.
Architectural features
The museum building is a historical and architectural monument of the XIX century. The building was built of raw bricks and later, baked with covered with baked bricks. Total of the building area and thickness of the walls are 100 m2 and 78 cm respectively. It consists of two floors. On the second floor there are 2 rooms, a vestibule and an open balcony. Entrance to the rooms and access to the balcony are from vestibule located in center. The first floor is located under the open balcony and consists of 2 rooms and a vestibule. It's possible to descend to the first floor and courtyard using brick stairs fixed to the balcony. On both floors, there are plenty of niches to put household items. The building was heated through the steam, which was placed on the wall of the room on the right side of the second floor.
See also
House-Museum of Jalil Mammadguluzadeh (Baku)
House-Museum of Jalil Mammadguluzadeh (Tbilisi)
References
Biographical museums in Azerbaijan
Museums established in 1998
1998 establishments in Azerbaijan
Historic house museums in Azerbaijan
Literary museums in Azerbaijan
ლოკარნოს ხელშეკრულებები

ლოკარნოს ხელშეკრულებები — შვიდი ხელშეკრულება, რომელიც გაიმართა შვეიცარიის ქალაქ ლოკარნოში 1925 წლის 5 ოქტომბრიდან 16 ოქტომბრამდე და ხელი მოეწერა 1 დეკემბერს ლონდონში. ისინი ძალაში შევიდა 1926 წლის 10 სექტემბერს, როდესაც გერმანია გახდა ერთა ლიგის წევრი.
ლოკარნოს ხელშეკრულებებმა ფაქტობრივად დაყო ევროპის საზღვრები ორ ნაწილად: დასავლეთის საზღვრები, რომლებიც ხელშეუხებელი იყო ხელშეკრულებით და აღმოსავლეთი (გერმანიისთვის), რომლისთვისაც გარანტიები არ იყო გაცემული. 1934 წელს „აღმოსავლეთის პაქტის“ დადების მცდელობა, რომელიც უზრუნველყოფდა აღმოსავლეთ საზღვრებს, ჩაიშალა.
ლოკარნოს კონფერენციას ესწრებოდნენ გერმანიის კანცლერი ჰანს ლუთერი, გერმანიის საგარეო საქმეთა მინისტრი გუსტავ შტრეზემანი, ასევე იტალიის წარმომადგენელი (ბენიტო მუსოლინი), დიდი ბრიტანეთის (ოსტინ ჩემბერლენი), ბელგიის (ემილ ვანდერველდე), საფრანგეთის (არისტიდ ბრაიანის), პოლონეთის (ალექსანდრე შკინსკი) და ჩეხოსლოვაკეთის (დოქტორი ედვარდ ბენეში) წარმომადგენლები.
ლოკარნოში მომზადებული მთავარი დოკუმენტი იყო რაინის პაქტი - საარბიტრაჟო შეთანხმება ვაიმარის რესპუბლიკას, საფრანგეთსა და ბელგიას შორის, რომელიც ითვალისწინებდა ქვეყნებს შორის წარმოშობილი დავების გადაწყვეტას მშვიდობიანი გზით - ერთა ლიგის ან საერთაშორისო სასამართლოების მეშვეობით. გარდა ამისა, გერმანიამ დადო საარბიტრაჟო ხელშეკრულებები პოლონეთთან და ჩეხოსლოვაკეთთან, რომლებშიც მან უარი თქვა ტერიტორიული დავების სამხედრო გზით გადაწყვეტაზე.
ხელშეკრულება მნიშვნელოვანი იყო გერმანიისთვის, უპირველეს ყოვლისა, საერთაშორისო იზოლაციის გასარღვევად, რევიზიონისტული პოლიტიკის გასაგრძელებლად და რაინის რეგიონის გასათავისუფლებლად. ამისათვის გუსტავ შტრეზემანი მზად იყო ოფიციალურად უარი ეთქვა პრეტენზიებზე ელზასზე და ლოთარინგიაზე, ევპენისა და მალმედის რაიონებზე, დათანხმებულიყო რაინის დემილიტარიზებული ზონის შენარჩუნებაზე და დაემორჩილა ერთა ლიგის გადაწყვეტილებებს ტერიტორიული დავების შესახებ.
გერმანიის მემარჯვენე ძალები ეწინააღმდეგებოდნენ ლოკარნოს ხელშეკრულებების დადებას გერმანიისთვის დათმობების გამო, უპირველეს ყოვლისა, დასავლეთის საზღვრების საკითხზე.
აღმოსავლეთ ევროპაში პოლიტიკური სიტუაციის მზარდი დაძაბულობის მიუხედავად, ლოკარნოს შეთანხმებამ საფუძველი ჩაუყარა დასავლეთ ევროპაში დიპლომატიური კლიმატის გაუმჯობესებას 1924-30 წლებში. საერთაშორისო საზოგადოებამ დაინახა „ლოკარნოს სულის“ გამოვლინება 1926 წელს გერმანიის ერთა ლიგის მუდმივი წევრის სტატუსის მოპოვებაში და 1930 წლის ივნისში რაინლანდის დემილიტარიზაციაში.
მშვიდობის განმტკიცებაში შეტანილი წვლილისთვის გუსტავ შტრეზემანს და მის ფრანგ კოლეგას არისტიდ ბრაიანს 1926 წელს ნობელის მშვიდობის პრემია მიენიჭათ.
რესურსები ინტერნეტში
ЛОКАРНСКИЕ ДОГОВОРЫ 1925
პანევროპული მოძრაობა - საქართველოს ეროვნული ბიბლიოთეკა
FINAL PROTOCOL OF THE LOCARNO CONFERENCE, 1925
ხელშეკრულებები ომის მიხედვით
ხელშეკრულებები თემების მიხედვით
ხელშეკრულებები
ხელშეკრულებების ქალაქების მიხედვით
სალინის მყინვარი

სალინის მყინვარი — 6,3 კილომეტრი სიგრძის მყინვარი (2005) მონბლანის მასივში, შვეიცარიის ვალეს კანტონში. ესაზღვრება ეგიუი-დ'არჟანტიერის მთას.
იხილეთ აგრეთვე
შვეიცარიის მყინვარების სია
რესურსები ინტერნეტში
Swiss glacier monitoring network
შვეიცარიის მყინვარები
ალპების მყინვარები
ტაივანი 1964 წლის ზაფხულის ოლიმპიურ თამაშებზე

ტაივანი 1964 წლის ზაფხულის ოლიმპიურ თამაშებზე
ტაივანმა ზაფხულის ოლიმპიურ თამაშებზე მეექვსედ იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1964 წლის ზაფხულის ოლიმპიურ თამაშებზე
ჩინეთის რესპუბლიკა ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
Train of Thought (A-ha-ს სიმღერა)

Train of Thought (A-ha-ს სიმღერა)
"Train of Thought" — ნორვეგიული ჯგუფ a-ha-ს სიმღერა. იგი შეტანილია ჯგუფის ალბომში Hunting High and Low. სიმღერა გამოვიდა სინგლის სახით, 1985 წელს.
რესურსები ინტერნეტში
a-ha-ს დისკოგრაფია.
A-ha-ს სიმღერები
1985 წლის სიმღერები
1985 წლის სინგლები
მთავარანგელოზ მიქაელის მონუმენტი

მთავარანგელოზ მიქაელის მონუმენტი — მონუმენტური სვეტი მიქაელ მთავარანგელოზის ქანდაკებით რუსეთის ქალაქ სოჭში. მდებარეობს ქალაქ სოჭის ცენტრალური რაიონის საკურორტო გამზირის ესპლანადაზე.
აღწერა
7 მეტრის ქანდაკება ბრინჯაოსგან არის დამზადებული. მონუმენტის ავტორები არიან არქიტექტორი სერგეი სუხორუკოვი და მოქანდაკე ვლადიმერ ზელენკო. ქანდაკება ჩამოსხმულია ბელარუსულ საწარმო „Отменное литье“-ში. ქანდაკების საფუძველს წარმოადგენს წითელი გრანიტის ხუთმეტრიანი კვარცხლბეკი და 20-მეტრიანი რკინა-ბეტონის სვეტი. მონუმენტი 2006 წლის 10 მაისს დაიდგა. კვარცხლბეკზე დამაგრებულია ბრინჯაოს აბრა წარწერით:
მთავარანგელოზი მიქაელი ქალაქ სოჭის მფარველს წარმოადგენს. ქალაქის მთავარი ტაძრის - მთავარანგელოზ მიქაელის ტაძრის ტახტი ამ წმინდანს ეძღვნება.
ისტორია
მონუმენტი თანამედროვე ქალაქ სოჭის ციტადელის - ალექსანდრიის ფორტის დაცვის დროს დაღუპული რუსი სამხედროების სამარხის სიახლოვეს მდებარეობს.
სქოლიო
რუსეთის კულტურული მემკვიდრეობის ძეგლები
იდლიბის ნაჰია

იდლიბის ნაჰია
იდლიბი (არაბ. ناحية ادلب‎‎) — სირიის იდლიბის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით იდლიბის პროვინციაში დაახლოებით 126 284 ადამიანი ცხოვრობს. პროვინციის ფართობია 252 09 კმ².
სქოლიო
სირიის ნაჰიები
ალექსანდრე I (პაპი)

ალექსანდრე I (პაპი)
ალექსანდრე I — რომის პაპი, რომის ეკლესიას სათავეში ედგა 105-115 წლებში. წმინდანი, მართლმადიდებელი ეკლესია მოიხსენიებს 29 მარტს, კათოლიკური ეკლესია კი - 3 მაისს. იმპერატორ ადრიანეს ბრძანებით, ცოცხლად დაწვეს 115 წლის 3 მაისს.
ლიტერატურა
ალექსანდრე პარადისისი, ბალთაზარ კოსა, თბ., 1992
რომის პაპები
გარდაცვლილი 119
II საუკუნის ქრისტიანი წმინდანები
𐕈

𐕈
() — კავკასიის ალბანეთის დამწერლობის ასო.
რესურსები ინტერნეტში
Graphemica
ალბანური ასოები (კავკასია)
კლიმიაშვილი

კლიმიაშვილი
საკუთარი სახელი კლიმიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
ზაქარია კლიმიაშვილი — პედაგოგი, გეოგრაფი
ირაკლი კლიმიაშვილი — ფეხბურთელი
ლევან კლიმიაშვილი — სამხედრო მოღვაწე
ლევან კლიმიაშვილი — ინჟინერ-მშენებელი
მიხეილ კლიმიაშვილი — პოლიტიკოსი
ქართული გვარები
ტვიფელფონტეინი

ტვიფელფონტეინი (აფრიკ. საეჭვო წყარო) — კლდის უძველესი გრავიურების არეალი ჩრდილო-დასავლეთ ნამიბიაში, კუნენეს რეგიონში. მოიცავს წყაროს, რომელიც ქვიშაქვის მაგიდა მთების მწვერვალებს შორის განლაგებულ ხეობაში მდებარეობს. ხეობა მინიმალური რაოდენობის ნალექებს იღებს და გააჩნია დღიური ტემპერატურის ფართო ცვალებადობა.
ტერიტორია 6 000 წლის წინ დასახლებული იყო მონადირე-შემგროვებლებით, ხოლო შემდეგ ხოიხოის მეჯოგე ხალხებით. ორივე ეთნიკური ჯგუფი არეალს იყენებდა რელიგიური მიზნებისა და შამანისტური რიტუალების ჩასატარებლად, რომლის პროცესშიც შექმნეს 2 500 კლდის გრავიურა და მცირე რაოდენობის კლდის ნახატები. იმის გამო, რომ მოიცავს აფრიკაში არსებული კლდის პეტროგლიფების უდიდეს კონცენტრაციას, 2007 წელს იუნესკომ ტვიფელფონტეინი მსოფლიო მემკვიდრეობის ძეგლთა სიაში შეიტანა, როგორც პირველი ძეგლი ნამიბიიდან.
ისტორია
ტვიფელფონტეინი 6 000 წლის წინ დასახლებული იყო ქვის ხანის მონადირე-შემგროვებელი ვილტონის ქვის ხანის კულტურის ჯგუფით, რომლებმაც შექმნეს არსებული გრავიურების უდიდესი ნაწილი და სავარაუდოდ ყველა ნახატი. 2 000 - 2 500 წლის წინ, ხეობა დაიკავეს ბუშმენების მონათესავე ჰოტენტოტების ეთნიკურმა ჯგუფებმა. ეს ხალხი ასევე ეწეოდა კლდის მხატვრობას, რომელიც სრულიად განსხვავდება უფრო ძველი გრავირებებისგან. ეს ტერიტორია ევროპელთაგან დაუსახლებელი რჩებოდა მეორე მსოფლიო ომის შემდგომ პერიოდამდე, როდესაც ხანგრძლივმა გვალვებმა აფრიკაანსზე მოლაპარაკე ფერმერები (ბურები) აიძულა აქეთ გადაადგილებისკენ.
ტოპოგრაფი რეინარდ მააკი ამ არეალში კლდის გრავიურების არსებობას ჯერ კიდევ 1921 წელს იუწყებოდა, მაგრამ მისი მნიშვნელოვანი გამოკვლევები 1947 წელს დაიწყო, როდესაც ერთ-ერთმა მემამულემ ტერიტორია სასოფლო-სამეურნეო საქმიანობისთვის იყიდა. მანვე აღმოაჩინა წყარო, რომელიც უცებ გაუჩინარდა, ამიტომ მას ტვიფელფონტეინი უწოდა. ამის შემდეგ, 1950 წლიდან იწყება არეალის სამეცნიერო შესწავლა ერნსტ რუდლოფ ჩერცის მიერ, რომელმაც 212 ქვის ფილაზე განლაგებული 2 500 გრავიურა აღწერა.
იხილეთ აგრეთვე
მსოფლიო მემკვიდრეობის ძეგლების სია აფრიკაში
რესურსები ინტერნეტში
აღწერა იუნესკოს საიტზე
"Twyfelfontein: a World Heritage Site". Government of Namibia. Retrieved 17 Aug 2010
ნამიბიის გეოგრაფია
მსოფლიო მემკვიდრეობის ძეგლები ნამიბიაში
კარლ ფრიდრიხ ფონ ბადენი

კარლ ფრიდრიხ ფონ ბადენი
კარლ ფრიდრიხი (1728 წლის 22 ნოემბერი, კარლსრუე — 1811 წლის 10 ივნისი, იქვე) — ბადენ-დურლახის მარკგრაფი 1738 წლის 12 მაისიდან, ბადენის გაერთიანებული სამარკგრაფოს მარკგრაფი 1771 წლის 21 ოქტომბრიდან, ბადენის მარკგრაფი და კურფიურსტი 1803 წლის 27 აპრილიდან და ბადენის დიდი ჰერცოგი 1806 წლის 25 ივლისიდან. მისი მმართველობა ერთ-ერთი ყველაზე ხანგრძლივი იყო ევროპისა და მსოფლიოს ისტორიაში.
მმართველობა
1738 წლის 12 მაისიდან კარლ ფრიდრიხი ბადენ-დურლახს მართავდა, როგორც მარკგრაფი (თვითმპყრობელური მმართველობა დაიწყო 1746 წლის 22 ნოემბრიდან, აქამდე რეგენტების მეურვეობის ქვეშ იმყოფებოდა).
1771 წლის 21 ოქტომბერს კარლ ფრიდრიხმა მემკვიდრეობით მიიღო ბადენ-ბადენის სამარკგრაფო და გააერთიანა ბადენის სამარკგრაფო. მისი მმართველობა ითვლება განათლებული აბსოლუტიზმის ნიმუშად; კარლ ფრიდრიხი მხარში ედგა სკოლებსა და უნივერსიტეტებს (მის სახელს ატარებს ჰაიდელბერგის უნივერსიტეტი), სასამართლო პრაქტიკას, ეკონომიკას, კულტურასა და ქალაქის მშენებლობებს.
1803 წელს, იმპერიის სეიმის გადაწყვეტილებით, კარლ ფრიდრიხი გახდა კურფიურსტი, ხოლო 1806 წელს — ახალი, გაძლიერებული ბადენის დიდი ჰერცოგი. იმავე წელს, ის შეუერთდა რაინის კავშირს.
ოჯახი
1751 წლის 28 იანვარს, კარლ ფრიდრიხი დაქორწინდა კაროლინა ლუიზა ფონ ჰესენ-დარმშტადტზე (1723—1783), ლუდვიგ VIII-ის ქალიშვილზე. ამ ქორწინების შედეგად დაიბადნენ:
კარლ ლუდვიგი (1755—1801).
ფრიდრიხი (1756—1817),
ლუდვიგი (1763—1830), ბადენის დიდი ჰერცოგი 1818 წლიდან 1830 წლამდე.
1787 წელს, მეუღლის გარდაცვალების შემდეგ, კარლი დაქორწინდა ლუიზა კაროლინა ჰეიერზე (1768—1820). შვილები:
ლეოპოლდი (1790—1852), ბადენის დიდი ჰერცოგი,
ვილჰელმი (1792—1859),
ამალია (1795—1869),
მაქსიმილიანი (1796—1882).
ფაქტები
კარლ ფრიდრიხი 73 წელზე მეტ ხანს იყო მმართველი, ამიტომ ის ერთ-ერთ ყველაზე ხანგრძლივად მმართავ მონარქად ითვლება მსოფლიოში.
სახელმწიფო შედიოდა საღვთო რომის იმპერიის შემადგენლობაში.
ბადენის მმართველები
ცერინგენები
წმინდა მოციქულ ანდრია პირველწოდებულის ორდენის კავალრები
დაბადებული 1728
გარდაცვლილი 1811
ტარია ჰალონენი

ტარია ჰალონენი
ტარია კაარინა ჰალონენი (დ. 24 დეკემბერი, 1943, ჰელსინკი, ფინეთი) — ფინეთის პირველი ქალი პრეზიდენტი 2000-2012 წლებში (ორი ვადით). პროფესიით ადვოკატი. მშობლიური ფინურის გარდა ფლობს შვედურ, ინგლისურ და გერმანულ ენებს.
კარიერა
1971 წლიდან ფინეთის სოციალ-დემოკრატიული პარტიის წევრი.
1974-1975 პრემიერ-მინისტრ კალევი სოისას საპარლამენტო მდივანი.
1977 - აირჩიეს ჰელსინკის მუნიციპალური საბჭოს წევრად.
1979 - აირჩიეს ფინეთის პარლამენტის, ედუსკუნტას, წევრად.
1984-1987 სოციალურ საკითხთა საპარლამენტო კომიტეტის თავმჯდომარე.
1987-1990 კონსერვატორი ჰარი ჰოლკერის მთავრობის ჯანდაცვისა და სოციალურ საკითხთა მინისტრი.
1990-1991 კონსერვატორი ჰარი ჰოლკერის მთავრობის იუსტიციის მინისტრი.
1991-1995 ესკო აჰოს მთავრობის იუსტიციის მინისტრი.
1995-2000 სოციალ-დემოკრატი პაავო ლიპონენის მთავრობის საგარეო საქმეთა მინისტრი.
საპრეზიდენტო კარიერა
ფინეთის სოციალ-დემოკრატიულმა პარტიამ 2000 წლის 16 იანვრის საპრეზიდენტო არჩევნებზე წამოაყენა ტარია ჰალონენის კანდიდტურა. არჩევნების პირველ ტურში, რომლის 7 კანდიდატიდან 4 ქალი იყო, ტარიამ მიიღო ხმების 40 %, ხოლო მისმა უახლოესმა კონკურენტმა ყოფილმა პრემიერ-მინისტრმა ესკო აჰომ 34,4 %. 6 თებერვლის მეორე ტურში კი ქალბატონმა ტარიამ მიიღო ხმების 51,6 %. 2006 წლის საპრეზიდენტო არჩევნებში კვლავ მიიღო მონაწილეობა და კვლავ მეორე ტურის საშუალებით (ხმათა 51,6 %) დაამარცხა საული ნიინისტე. 2005 წელს ოფიციალური ვიზიტით იმყოფებოდა საქართველოში.
ოჯახი
ქალბატონი ტარია მეორედაა გათხოვილი. მისი მეუღლეა მასზე 5 წლით უმცროსი პენტი არაიარვი. პირველი ქორწინებიდან ჰყავს ქალიშვილი - ანა, რომელიც სწავლობს საერთაშორისო პოლიტიკას კენტის უნივერსიტეტში (დიდი ბრიტანეთი) და ცხოვრობს მამამისთან.
იხილეთ აგრეთვე
ქალი პრეზიდენტების სია
რესურსები ინტერნეტში
ტარია ჰალონენის ბიოგრაფია cidob.org-ზე
Halonen, Tarja Kaarina
Tarja Halonen & SETA
Social-democratic party of Finland
ფინეთის პრეზიდენტები
ფინელი პოლიტიკოსები
დაბადებული 1943
ფინელი პოლიტიკოსი ქალები
ქალი პრეზიდენტები
დაბადებული 24 დეკემბერი
მსოფლიო საფეხბურთო ჩემპიონატი 1986

მსოფლიო საფეხბურთო ჩემპიონატი 1986 — ფიფა-ს მსოფლიო თასის მე-13 გათამაშება, რომელიც მექსიკაში ჩატარდა. ტურნირის ფინალური ეტაპი 31 მაისიდან 29 ივნისამდე გრძელდებოდა და მასში 24 ეროვნული ნაკრები მონაწილეობდა. მექსიკა პირველი ქვეყანა გახდა, რომელმაც მეორედ უმასპინძლა ფიფა-ს მსოფლიო თასის გათამაშებას. თავდაპირველად ტურნირის მასპინძლობა კოლუმბიას უნდა გაეწია, თუმცა მას შემდეგ, რაც კოლუმბიის მთავრობამ განაცხადა, რომ ქვეყანა არ იყო მზად ჩემპიონატის მიღებისათვის, გადაწყდა მისი მექსიკაში გამართვა. აღნიშნული გადაწყვეტილების შესახებ საზოგადოებას, 1983 წლის 20 მაისს, სტოკჰოლმში შემდგარი შეხვედრის შემდეგ ეცნობა. ჩემპიონატის მასპინძლობის უფლების მოპოვებისთვის ბრძოლაში, მექსიკამ უკან მოიტოვა მუნდიალის დასკვნითი ეტაპის მიღების მსურველი კიდევ ორი კონკურენტი — კანადა და ამერიკის შეერთებული შტატები.
ქალაქები და სტადიონები
ჩემპიონატს თერთმეტი ქალაქის თორმეტმა სტადიონმა უმასპინძლა. მათ შორის უდიდეს „აცტეკას“ სტადიონზე ცხრა შეხვედრა გაიმართა — ყველაზე მეტი, ვიდრე ნებისმიერ სხვა დანარჩენზე, მათ შორის ფინალიც. მთლიანად, მეხიკოში ცამეტი მატჩი ჩატარდა, მათ შორის ოთხი ესტადიო „ოლიმპიკოზე“. გვადალახარას „ხალისკოზე“ ჩემპიონატის შვიდი შეხვედრა შედგა. რაც შეეხება პუებლას „კუატემოკს“ — მან ტურნირის ხუთ შეხვედრას გაუწია მასპინძლობა.
შედეგები
პირველი რაუნდი
ჯგუფი A
ჯგუფი B
ჯგუფი C
ჯგუფი D
ჯგუფი E
ჯგუფი F
საუკეთესო მესამე-ადგილოსნები
პლეი-ოფი
მერვედფინალი
მეოთხედფინალი
ნახევარფინალი
მატჩი მესამე ადგილისათვის
ფინალი
მსოფლიო თასის მფლობელი 1986
ჯილდოები
წყარო:</small></small>
გალერეა
ფინალი
*Adidas Azteca — მექსიკის მსოფლიო ჩემპიონატის ოფიციალური ბურთი.
**ფინალის მონაწილე — არგენტინისა და გფრ-ს ნაკრები გუნდები გამოდიან მოედანზე.
***მარადონა და რუმენიგე ფინალური მატჩის წინ ესალმებიან ერთმანეთს.
ჩემპიონატი ფილატელიაში
ლიტერატურა
პერიოდიკა
რესურსები ინტერნეტში
1986 FIFA World Cup
Maradona lights up the world – with a helping hand
1986 World Cup Details RSSSF
FIFA Technical Report (Part 1) · (Part 2) · (Part 3) · (Part 4)
History of the World Cup-1986
Mexico 1986 Planet World Cup
სქოლიო
1986
ბზიკები (ჯგუფი)

ბზიკები (ჯგუფი)
„ბზიკები“ — საბავშვო მუსიკალური ჯგუფი, რომელმაც საქართველო წარმოადგინა 2008 წლის საბავშვო ევროვიზიაზე, კვიპროსის ქალაქ ლიმასოლში. ჯგუფი „ბზიკები“ ამ კონკურსის გამარჯვებული გახდა.
ჯგუფის წევრები არიან: გიორგი შიოლაშვილი, მარიამ თათულაშვილი და მარიამ კიკუაშვილი. ევროვიზიის შიდაშესარჩევ კონკურსზე ისინი ცალ-ცალკე მოვიდნენ, მაგრამ ჟიურიმ ისინი ერთ ჯგუფად გააერთიანა. ბზიკები 2008 წლის საბავშვო ევროვიზიის კონკურსში მონაწილეთა შორის ყველაზე პატარები, ათი წლისები იყვნენ.
მარიამ კიკუაშვილმა, მარიამ თათულაშვილმა და გიორგი შიოლაშვილმა თითქმის მთელი ევროპა მოხიბლეს და უმაღლესი შეფასებები დაიმსახურეს. 15 ქვეყანას შორის, რომლებმაც ქართულ ჯგუფს უმაღლესი შეფასებები მისცეს, რუსეთი, ბელარუსი და ლიეტუვა იყვნენ. პატარებმა მე-6 ნომრით იმღერეს. 10 წლის „ბზიკებმა“ შიდა შესარჩევი ტური თბილისში დიდი უპირატესობით მოიგეს. სიმღერამ თავისი ორიგინალურობით გაამართლა და კვიპროსზე დიდი მხარდაჭერა მოიპოვა. ქალაქ ლიმასოლის სცენა „ბზიკებისთვის“ პირველი დიდი გამოცდილება იყო.
სქოლიო
ევროვიზიის ბავშვთა სიმღერის კონკურსის მონაწილეები
ქართული მუსიკალური ჯგუფები
Imagine (ალბომი)

Imagine (ალბომი)
Imagine — ჯონ ლენონის მეორე სტუდიური სოლო-ალბომი. გამოვიდა 1971 წელს, ლეიბლზე Apple.
ისტორია
სიმღერების უმეტესობა ჩაწერილი იქნა სტუდიაში ესკოტი, ხოლო სიმებიანი ინსტრუმენტების პარტიები - შემდგომში, ნიუ-იორკის სხვა სტუდიაში, Record Plant. ისევე როგორც წინა ალბომზე, პროდიუსერის სახით სტუდიაში მუსიკოსებს შეუერთდა ფილ სპექტორი. ალბომის ჩაწერა ასევე ასახულია დოკუმენტურ ფილმში Gimme Some Truth: The Making of John Lennon's Imagine.
სასათაურო Imagine იქცა ლენონის ყველაზე ცნობილ სიმღერად, რომელიც მშვიდობის ერთგვარ ჰიმნად ითვლება. ასევე ძალიან პოპულარული გახდა Jealous Guy, ჰარმონიული ბალადა. ეს უკანასკნელი სინამდვილეში დაიწერა ინდოეთში 1968 წელს. ორი კომპოზიცია, Oh My Love და How? დაიწერა სპეციალური თერაპიის სეანსების გავლენით და საკმაოდ პირადულ ხასიათს ატარებს.
ლენონმა ასევე ხაზი გაუსვა თავის როკ ენ როლურ ფესვებს სიმღერებით Crippled Inside და It's So Hard. Gimme Some Truth, რომელიც ჯერ კიდევ ალბომის Let it be დროის იწერებოდა, ამ დისკზე ახალი ტექსტით ჩნდება. პოლიტიკურ ელფერს ატარებს I Don't Wanna Be a Soldier
ალბომის ჩაწერაში ასევე მონაწილეობდა ჯორჯ ჰარისონი, მისი წვლილიდან განსაკუთრებით აღსანიშნავია სიმღერა How Do You Sleep?, რომელშიც ლენონი აკრიტიკებს ყოფილი კოლეგის, პოლ მაკ-კარტნის პიროვნებას. წლების შემდეგ ლენონმა აღნიშნა, რომ ეს კომპოზიცია უფრო მეტად საკუთარი თავის კრიტიკა იყო.
ალბომის პირველ გამოცემებს თან ახლდა საფოსტო ბარათი, რომელზეც ჯონი დგას ღორთან ერთად - ეს იყო პაროდია მაკ-კარტნის ალბომის Ram გარეკანზე. შემდგომ გამოცემებში, განსაკუთრებით კი, კომპაქტ დისკებში ეს ბარათი ამოღებული იქნა და თან ახლდა თავად ალბომის ბუკლეტებს.
სიმღერების სია
ყველა სიმღერის ავტორი - ჯონ ლენონი, გარდა მითითებულისა
მხარე 1
Imagine - 3:01
Crippled Inside - 3:47
Jealous Guy - 4:14
It's So Hard - 2:25
I Don't Want to Be a Soldier, Mama, I Don't Want to Die - 6:05
მხარე 2
Gimme Some Truth - 3:16
Oh My Love - 2:44 (ლენონი-ონო)
How Do You Sleep? - 5:36
How? - 3:43
Oh Yoko! - 4:20
პერსონალი
ჯონ ლენონი – ვოკალი, აკუსტიკური და ელექტრონული გიტარები, ფორტეპიანო, ჰარმონიკა (10), სტვენა (3)
ჯონ ბარჰემი – ჰარმონიუმი (3), კლავიშებიანი საკრავები, ვიბრაფონი (9)
სტივ ბრენდელი - ვერტიკალური ბასი (2), მარაკასი (5)
კინგ კერტისი – საქსოფონი (4, 5)
ენდი დეივისი - აკუსტიკური გიტარა (6, 10)
ტომ ევანზი – აკუსტიკური გიტარა (3, 5)
The Flux Fiddlers - სიმებიანი ინსტრუმენტები
ჯიმ გორდონი – დასარტყმელი საკრავები (4)
ჯორჯ ჰარისონი – ელექტრონული გიტარა (6, 7), სლაიდ გიტარა (5, 8) დობრო (2)
ნიკი ჰოპკინზი – ფორტეპიანო (2, 3, 5, 6, 7, 9, 10), ელექტრონული ფორტეპიანო (8)
ჯიმ კელტნერი – დასარტყმელი საკრავები (3, 5)
როდ ლინტონი – აკუსტიკური გიტარა (2, 6, 10)
ჯოი მოლანი – აკუსტიკური გიტარა (3, 5)
მაიკლ პინდერი – დაირა (5)
ფილ სპექტორი – ბეკ-ვოკალი (10)
ჯონ ტუტი – აკუსტიკური გიტარა (2), ფორტეპიანო
ტედ ტერნერი – აკუსტიკური გიტარა(2)
კლაუს ფორმანი – ბას გიტარა (ყველა კომპოზიცია)
ალან უაიტი – დასარტყმელი საკრავები (1, 6-10) ტიბეტური თეფშები (7), ვიბრაფონი (3)
ჩარტები და სერტიფიცირებები
ყოველკვირეული ჩარტები
წლის საბოლოო ჩარტები
სერტიფიცირებები
რესურსები ინტერნეტში
ინფორმაცია ალბომის შესახებ ლენონის ოფიციალურ საიტზე
სქოლიო
ჯონ ლენონის ალბომები
1971 წლის ალბომები
ალბომები ფილ სპექტორის პროდიუსერობით
ები-როუდის სტუდიებში ჩაწერილი ალბომები
Apple Records-ის ალბომები